EkBass/fiwiki-20250220-pages-articles huggingface dataset:
Vysotskin lauluja (albumi)

Vysotskin lauluja on suomalaisten näyttelijä-muusikoiden Heidi Vaarnan ja Esko Rissasen studioalbumi, joka julkaistiin 9. tammikuuta 2008. Albumi sisältää Vladimir Vysotskin suomennettua tuotantoa, jota Vaarna ja Rissanen ovat maata kiertäen esittäneet vuodesta 1989 lähtien. Esko Rissanen on Riihimäen teatterin näyttelijä. Heidi Vaarna on parikymmentä vuotta Joensuun kaupunginteatterissa toiminut nykyinen freelance-näyttelijä, joka on esiintynyt televisiosarjoissa Kotikatu, Elämän suola ja Sydän toivoa täynnä. == Kappaleet == # Runoilijat # Jäähyväiset vuorille # Vainaja # Kirje # Ei kenenkään maa # Puhelu Moskovaan # Kirje Moskovasta # Valhe ja totuus # Susijahti # Maan laulu # Hän palannut ei taistelusta # Heitä löylyä # Ninka # Aamuvoimistelu # Nyrkkeilijä # Ystävän laulu # Löytöretkeilijä Cook # Lyyrinen laulu # Penseät hevoset # Leningradin leirit == Muusikot == * Heidi Vaarna * Esko Rissanen * Risto Ylihärsilä * Tuomas Eriksson == Lähteet == * Artisti- esittely Rocket Recordsin sivuilla * Albumi Rocket Recordsin sivuilla Luokka:Vuoden 2008 esikoisalbumit Luokka:Suomalaiset albumit Luokka:Rocket Recordsin albumit
Pyhän Johanneksen kirkko

Pyhän Johanneksen kirkko on useiden kirkkojen nimi: * Pyhän Johanneksen kirkko eli Männistön kirkko, vuonna 1992 käyttöön vihitty kirkko Kuopiossa * Pyhän Johanneksen kirkko, vuonna 1907 käyttöön vihitty kirkko Malmössä * Pyhän Johanneksen kirkko, vuonna 1867 käyttöön vihitty kirkko Tallinnassa * Pyhän Johanneksen kirkko, vuonna 1890 käyttöön vihitty kirkko Tukholmassa * Pyhän Johanneksen kirkko, kirkko Lythamissa, Englannissa * Pyhän Johanneksen kirkko, kirkko Skópeloksen saarella Kreikassa * Pyhän Johanneksen kirkko, kirkko Stavangerissa, Norjassa * Pyhän Johanneksen basilika, myöhäisantiikin aikainen kirkko Vähässä-Aasiassa lähellä Efesosta ==Katso myös== * Johanneksen kirkko, usean kirkon nimi * Çeşmen kirkko, Johannes Kastajalle pyhitetty kirkkorakennus Pietarissa nl:Iglesia de San Juan de Dios
Rooman lentoasemaiskut

Rooman lentoasemaiskut olivat 17. joulukuuta 1973 tapahtunut terrori-isku, jossa viisi arabiterroristia hyökkäsi lähdössä ollutta Pan Amin lentokonetta vastaan Rooman Leonardo da Vincin kansainvälisella lentoasemalla. Terroristit ampuivat konetuliaseilla kohti konetta ja matkustajia ja sytyttivät sen lopulta tuleen.Vuosikirja 73 Verinen kaappaus vaati 33 uhria sivu 298, KG Bertmark Kustannus Oy == Hyökkäys Pan Amin lentokoneeseen == Terroristit heittivät 17. joulukuuta 1973 noin puolenpäivän aikaan palopommeja matkustajia ja konetta kohti. Koneen takaosaan tuli suuri reikä. Räjähdysten paineen ja sisälle koneeseen tulvineen paksun mustan savun seurauksena lentokoneessa syntyi kaaos. 32 ihmistä sai surmansa ja 20 loukkaantui. 18 ihmistä sai palovammoja.Vuoden uutistapahtumat kuvina 1973 Sissien isku Roomassa sivut 258–259 Interkustannus Oy Neljä miehistön jäsentä onnistui evakuoimaan matkustajia ulos koneesta poistumisteiden kautta. == Panttivangit ja Lufthansan lentokoneen kaappaus == Pan Amin lentokoneen tuhoamisen jälkeen terroristit ottivat ryhmän italialaisia tullimiehiä panttivangiksi ja kaappasivat Lufthansan Boeing 737-lentokoneen, joka oli juuri lähdössä Müncheniin. Terroristit ampuivat vastarintaa tehneen italialaisen tullimiehen. 12 ihmistä jäi panttivangeiksi. Kaapparit uhkasivat ampua panttivankinsa elleivät he saisi poistua vapaasti Roomasta. Kone sai luvan lähteä Roomasta ja lensi Ateenaan kansainväliselle lentoasemalle. Ateenassa kaappaajat vaativat kahta arabiterroristia vapautettaviksi Kreikan vankiloista. Useiden tuntien neuvottelujen jälkeen kreikkalaiset suostuivat terroristien vaatimuksiin. Neuvotteluiden aikana terroristit ilmoittivat ampuvansa matkustajan puolen tunnin välein, ellei heidän vaatimuksiinsa suostuttaisi. Koneesta kuului laukaus. Panttivankina kenttävirkailija Domenico Ippoliton sai surmansa ja yksi italialainen poliisi haavoittui. Viranomaiset peruivat lupauksensa. Terroristit uhkasivat seuraavaksi nousta ilmaan ja syöksyä koneella Ateenan keskustaan. Syyrian, Egyptin, Libyan ja Irakin suurlähettiläät vaativat terroristeja antautumaan. Kaapattu kone lähti uudestaan liikkeelle. Ennen kuin kone rullasi kiitotielle, yksi poliisi päästettiin vapaaksi. Nainen, pikkulapsi ja italialaisen surmatun tullimiehen ruumis kannettiin ulos koneesta. == Kaappauksen päätös == Boeing 737 teki välilaskun Syyrian pääkaupunkiin Damaskokseen ja jatkoi kohti Bagdadia. Iltapäivällä kone laskeutui Kuwaitin erämaahan. Muutaman tunnin neuvotteluiden jälkeen tuli ilmoitus, että kaapparit antautuivat. Miehistöön kuuluvat neljää henkilöä, kuusi italialaista poliisia ja koneen etiopialainen lentäjä poistuivat koneesta vahingoittumattomina. Kuwaitin viranomaiset pidättivät kaappaajat. Heidät vietiin poliisikuulusteluun ja luovutettiin myöhemmin Palestiinan vapautusjärjestölle, joka oli tuominnut iskut jyrkästi. == Lähteet == Luokka:Vuoden 1973 rikokset Luokka:1970-luvun terrori-iskut Luokka:Italian historia
Valko-Venäjän naisten koripallomaajoukkue

Valko-Venäjän naisten koripallomaajoukkue on joukkue, joka edustaa Valko- Venäjää koripallon naisten kansainvälisissä otteluissa. Joukkuetta hallinnoi Valko-Venäjän koripalloliitto ja valmentaa Anatoli Buyalski. Valko-Venäjä esiintyi MM-kilpailuissa ensimmäisen kerran Tšekissä 2010. Se sijoittui neljänneksi hävittyään välierässä Tšekille ja pronssiottelussa Espanjalle. Neljä vuotta myöhemmin se sijoittui MM-kilpailuissa kymmenenneksi. Myös olympialaisiin joukkue on osallistunut kaksi kertaa. Vuoden 2008 olympialaisissa Valko-Venäjä sijoittui kuudenneksi ja vuonna 2016 yhdeksänneksi. Valko-Venäjä pelasi EM-kilpailuissa ensimmäisen kerran Italian kisoissa 2007. Se hävisi välieräottelussa Espanjalle 54–70, mutta voitti pronssiottelussa Latvian 72–63 saaden pronssia. Latvian kisoissa 2009 Valko- Venäjä sijoittui neljänneksi hävittyään välierässä Ranskalle ja pronssiottelussa Espanjalle. Puolan EM-kilpailuissa 2011 Valko-Venäjä oli yhdeksäs. Vuoden 2013 EM-kilpailuissa joukkue ylsi viidenneksi ja vuonna 2015 neljänneksi. Vuoden 2017 EM-kilpailuissa se sijoittui 15:nneksi ja vuoden 2019 EM-kilpailuissa 13:nneksi. == Joukkue == Joukkue Pekingin olympialaisissa 2008: Pelaaja Volha Padabed Olga Masilionene Katsiaryna Snytsina Viktorija Hasper Tatsiana Liktarovitš Natallia Anufrienka Anastasia Veramejenka Jelena Leutšanka Natallia Martšanka Tatjana Troina Natalia Trafimava (C) Marina Kress == Lähteet == Luokka:Naisten koripallomaajoukkueet Naisten koripallomaajoukkue
Lentopallo kesäolympialaisissa 2008

Pekingin 2008 kesäolympialaisissa sekä miehet että naiset kilpailivat lentopallon olympiamitaleista 12. kerran. Rantalentopallossa kilpailtiin neljännen kerran. Lentopallossa miesten kultamitalin voitti Yhdysvallat ja naisten Brasilia. == Miehet == Tapahtuma Kultaa Hopeaa Pronssia Miesten lentopallo Yhdysvallat Brasilia Venäjä Miesten rantalentopallo Todd Rogers ja Phil Dalhausser Fábio Luiz Magalhães ja Márcio Araujo Ricardo Santos ja Emanuel Rego == Naiset == Tapahtuma Kultaa Hopeaa Pronssia Naisten lentopallo Brasilia Yhdysvallat Kiina Naisten rantalentopallo Kerri Walsh ja Misty May-Treanor Wang Jie ja Tian Jia Zhang Xi ja Xue Chen == Aiheesta muualla == *
Hirvisaari (Käkisalmen mlk)

Hirvisaari oli kylä Käkisalmen maalaiskunnassa Suomen Neuvostoliitolle luovuttamassa Karjalassa. Nykyisin kylä on asumaton ja sen alue on osa Käkisalmen piiriin kuuluvaa Norsjoen kunnallishallintoaluetta. Hirvisaaren kylä sijaitsi Hirvisaarella Käkisalmenselällä, jonka lisäksi kylän alueeseen kuului lukemattomia pienempiä saaria. Nimestään huolimatta kylä ei käsittänyt koko Hirvisaarta. Ison Hirvisaaren luoteisosa ja suurin osa Pientä Hirvisaarta kuuluivat Räisälän kunnan Särkisalon kylään. Lisäksi Vuoksen mataloitumisen vuoksi Hirvisaareen koillisessa yhteenkasvanut Linnasaari kuului Joensuun kylään.Kuujo 1959, s. 943-944 Muita Hirvisaaren naapurikyliä mantereella olivat Alapuusti, Näpinlahti, Sakkali, Marjolanniemi ja Suotniemi. Marjolanniemen ja Hirvisaaren erotti toisistaan vain noin 300 metrin levyinen Kaasalaisensalmi. ==Väestö ja elinkeinot== Vuonna 1920 Hirvisaaressa oli 145 asukasta.Kuujo 1959, s.898 Vuonna 1939 asukkaita oli puolestaan 118. Hirvisaaren asutus oli keskittynyt Ison Hirvisaareen keskiosaan ja jonkin verran myös kaakkoisrannalle. Hirvisaari oli pääasiassa maatalousvaltainen kylä. Kalastusta harjoitettiin lähinnän omaan tarpeeseen. Hirvisaaresta oli kesäaikaan hyvät laivayhteydet Käkisalmen kaupunkiin, mutta kelirikon aikaan saaren yhteydet olivat huonot. Hirvisaareen perustettiin supistettu kansakoulu vuonna 1927. Tätä ennen kylän lapsia oli kuljetettu huonoista yhteyksistä huolimatta kaupungin ja Tenkalahden kouluihin. ==Historia== Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== ===Viitteet=== Luokka:Käkisalmen maalaiskunnan kylät
Chaotic (animaatiosarja)

Chaotic on yhdysvaltalainen 4Kidsin tuottama piirrossarja, joka perustuu samannimiseen tanskalaiseen keräilykorttipeliin. == Tarina == Teini-ikäinen Tom Majors huomaa online-peleissä käytettävän kauko-ohjattavan skannaajan olevan portaali, jonka avulla pystyy siirtymään toiseen maailmaan, Chaotic- maailmaan. Tässä maailmassa edistyneet pelaajat voivat herättää korteissaan olevat hahmot eloon. Joutuessaan taisteluun, heistä kuitenkin tulee pelaamansa hahmo tai hirviö ja muut Chaotic-maailman asukkaat puolestaan voivat katsoa taisteluja monitoreista. Pelin edetessä pelaajat ja erityisesti Tom saavat selville lisähahmojen ja olentojen koodeja, kenttiä ja Perimin esineitä. == Hahmot == *Tom Majors (MajorTom) on sarjan päähahmo, joka ei aluksi uskonut ystäväänsä Kazia, joka väitti Chaotic-maailman olevan oikea. Päästyään itse uuteen maailmaan, oli hän järkyttynyt ja innoissaan päästyään taistelemaan "oikeasti" pelikorttien olentoina. * Kazdan "Kaz" Kalinkas (KidChaor) on Tom Majorsin paras ystävä, joka on hänen tavoin loistava Chaotic-pelin pelaaja. Toisin kuin Tom, Kaz on varovaisempi ja vähemmän seikkailunhaluinen. * Peyton (PeytonicMaster) * Sarah (Chaotickween) * Krystella ja Klay (Klayotic) == Äänirooleissa == == Aiheesta muualla == * Chaotic TV.comissa * Chaotic Voice Chasersissa Luokka:2000-vuosikymmenen yhdysvaltalaiset animaatiosarjat
Ivan Blatný

Ivan Blatný (21. joulukuuta 1919 – 5. elokuuta 1990) oli tšekkiläinen runoilija. Hän syntyi Brnossa ja meni mukaan Skupina 42 -taiteilijaryhmän toimintaan. Hän jätti maansa vuonna 1948 ja vietti loppuikänsä Isossa- Britanniassa. Hän kuoli keuhkolaajentumaan 70-vuotiaana Colchesterissä. Blatný kärsi elämänsä varrella mielenterveysongelmista, ja hänellä todettiin paranoidinen skitsofrenia. Hän asui Britanniassa ollessaan eri laitoksissa.Brno.cz == Lähteet == Luokka:Tšekkiläiset runoilijat Luokka:Vuonna 1919 syntyneet Luokka:Vuonna 1990 kuolleet
Nokitiira

Nokitiira (Onychoprion fuscata), aiemmin Sterna fuscatus, on nokitiirojen sukuun kuuluva trooppisten merten tiira. == Koko ja ulkonäkö == Linnun pituus on 42–45 cm ja siipien kärkiväli 72–80 cm, joten se on kalatiiraa suurempi. Aikuisen linnun höyhenpuku on mustavalkoinen: yläpuoli on musta ja alapuoli valkoinen. Myös otsa on valkoinen. Nuoret linnut ovat harmaita, vatsapuolelta vaaleampia ja yläpuolelta vaalearaitaisia. == Esiintyminen == Nokitiira elää lisääntymisaikana trooppisen merialueen saarilla, lähimpänä Punaisella merellä ja Persianlahdella. Lajia tavataan harvoin läntisen Euroopan rannikoilla, eikä sitä ole tavattu Suomessa. Lajin maailman populaation koko on 21–22 miljoonaa yksilöä ja sen kanta on elinvoimainen. == Elinympäristö == Lisääntymisaikana nokitiirat elävät suurina yhdyskuntina kallioisilla saarilla ja koralliriutoilla. Ne ovat muuttolintuja, jotka viettävät pääosan vuotta tropiikin valtamerillä. == Lisääntyminen == Nokitiirat ovat sukukypsiä 6–8 vuoden iässä. Pesä on maassa ja munia on tavallisesti yksi, joskus kaksi tai kolme. Haudonta kestää kolmekymmentä päivää. Emot suojaavat poikasia auringolta. Poikaset saavat ruokaa noin 16 tunnin välein ja ne ovat lentokykyisiä noin kahdeksan viikon ikäisinä, minkä jälkeenkin emot ruokkivat niitä vielä useita viikkoja.http://www.fws.gov/midway/wildlife/sote.html Midway Atoll Pesintäväli on yhdeksän kuukautta eikä siis sidottu vuodenaikaan, mikä viittaa poikkeuksellisen vakaisiin elinoloihin. == Ravinto == Nokitiirat saalistavat usein suurina parvina merenpinnan pieniä kaloja. Ne myös saalistavat usein öisin. == Lähteet == Luokka:Tiirat
Adriana Moisés Pinto

Adriana "Adrianinha" Moisés Pinto (s. 6. joulukuuta 1978 Franca) on brasilialainen koripalloilija ja olympiamitalisti. Hän oli mukana Brasilian pronssia voittaneessa joukkueessa Sydneyn olympialaisissa 2000. Tämän jälkeen hän on kilpaillut vielä kaksissa kisoissa, Ateenassa 2004 ja Pekingissä 2008. ==Lähteet== Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1978 syntyneet Luokka:Elävät henkilöt
Hirvisaari (Käkisalmenselkä)

Hirvisaari (v:sta 1948 ) on saari Vuoksen pohjoisessa laskuhaarassa olevan Käkisalmenselän keskellä. Saari käsitti ennen Vuoken laskua Ison ja Pienen Hirvisaaren, mutta veden pinnan laskun myötä saaret kasvoivat yhteen. Samoin Ison Hirvisaaren koillispuolella ollut Linnansaari kasvoi yhteen Hirvisaaren kanssa. Hirvisaari sijaitsee Norsjoen kunnallishallintoalueella Käkisalmen piirissä Leningradin alueella Venäjällä. Hirvisaari sijaitsee Suomen Neuvostoliitolle luovuttamassa Karjalassa. Suomelle kuuluessaan Ison Hirvisaaren pohjois-, keski- ja kaakkoisosat sekä Pienen Hirvisaaren itäosa kuuluivat Käkisalmen maalaiskunnan Hirvisaaren kylään ja Pienen Hirvisaaren pääosa sekä Ison Hirvisaaren luoteis- ja itäosat Räisälän kunnan Särkisalon kylään. Hirvisaaren erottaa saaren kaakkoispuolella olevasta Marjolanniemestä vain noin 300 metrin levyinen Kaasalaisensalmi. ==Lähteet== Luokka:Luovutettujen alueiden saaret Luokka:Leningradin alueen saaret Luokka:Käkisalmen maalaiskunta Luokka:Räisälä
S-Bahn

S-Bahn on yleisnimitys, jolla tunnetaan monien saksalaisten, itävaltalaisten ja sveitsiläisten kaupunkien paikallisjunajärjestelmä. Nimitys on lyhenne saksan kielen sanasta Stadtschnellbahn (suom. nopea kaupunkijuna). Tunnetuin S-Bahn-järjestelmä on Berliinin S-Bahn. Myös muualla maailmassa on S-Bahnia vastaavia järjestelmiä, esimerkiksi Kööpenhaminan S-tog ja Pariisin RER. S-Bahn-nimitys otettiin käyttöön vuonna 1930 Berliinissä, missä oli jo aikaisemmin käytetty epävirallista lyhennettä SS-Bahn. S-Bahn-järjestelmille on tunnusomaista, että ne ovat kehittyneet rautateistä ja ovat edelleen monissa tapauksissa rautatieyhtiöiden hoidossa. Niille on usein muusta rautatieliikenteestä erilliset raiteet, ne kulkevat kaupunkialueilla usein tunneleissa, mutta kaupunkien ulkopuolella yleensä maan päällä. S-Bahnit muistuttavat monissa suhteissa metrojärjestelmiä. Ero metroon verrattuna saattaa olla pelkästään juridinen: S-Bahn-liikenne on rautateitä koskevien säännösten alaista, kun taas metroliikenteelle on omat säännöt. == Aiheesta muualla == Luokka:Paikallisjunaverkot sv:Pendeltåg
Leighton Baines

Leighton John Baines (s. 11. joulukuuta 1984 Kirkby) on englantilainen jalkapalloilija. Hän edusti viisi kautta Wigan Athleticia ja 13 kautta Evertonia. Hän pelasi Englannin maajoukkueessa 30 maaottelua ja kuului maajoukkueen miehistöön kahdessa arvoturnauksessa. Vasenjalkaisen Bainesin pelipaikka oli vasen puolustaja. == Seurajoukkueura == Baines pelasi vuosina 2001–2007 Wiganissa, joka vuonna 2005 nousi Valioliigaan. Hän siirtyi kesällä 2007 Evertoniin, jota hän edusti Valioliigassa 13 kauden ajan. Hän pelasi Valioliigassa kaikkiaan 420 ottelua ja teki niissä 32 maalia. Hän ylsi viiteen maaliin kausina 2010–2011, 2012–2013 ja 2013–2014 sekä neljään maalin kaudella 2011–2012. Hän teki kaksi maalia yhdessä ottelussa tammikuussa 2013 West Bromwichia ja syyskuussa 2013 West Hamia vastaan. Baines oli kaudella 2012–2013 Valioliigassa ainoa pelaaja, joka pelasi jokaisessa ottelussa täydet minuutit. Hänet valittiin kauden päätteeksi myös sarjan tähdistöjoukkueeseen. Kahdella viimeisellä kaudellaan hän pelasi kummallakin enää alle kymmenen liigaottelua. Manchester United teki elokuussa 2013 tarjouksen sekä Bainesista että hänen joukkuetoveristaan, keskikenttäpelaaja Marouane Fellainista. Everton kuitenkin hylkäsi yhteensä 28 miljoonan punnan tarjouksen "loukkaavana ja pilkallisena". Tarjousten takana oli Unitedin uusi manageri David Moyes, joka siirtyi seuraan kesällä juuri Evertonista. Baines pelasi Evertonissa kaikki kilpailut mukaan lukien 420 ottelua ja teki niissä 39 maalia. Maaleistaan hän teki Valioliigassa 29, FA Cupissa seitsemän, liigacupissa yhden, Eurooppa-liigassa yhden ja Eurooppa-liigan karsinnoissa yhden. == Maajoukkueura == Baines pelasi Englannin maajoukkueessa 30 ottelua vuosina 2010–2015 ja teki niissä yhden maalin, syyskuussa 2012 MM-karsintaottelussa Moldovaa vastaan. Hän kuului Englannin miehistöön EM-kilpailuissa 2012 mutta ei päässyt pelaamaan. MM-kilpailuissa 2014 hän pelasi täydet minuutit kahdessa ensimmäisessä alkulohko-ottelussa, jotka Englanti hävisi Italialle ja Uruguaylle. == Lähteet == Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Hiromi Kobayashi

Hiromi Kobayashi (s. 26. syyskuuta 1984 Osaka) on japanilainen taitouimari. Hän on kaksinkertainen MM-hopeamitalisti, mutta parhaiten hänet muistetaan sairaskohtauksesta, jonka hän sai joukkueensa suorituksen jälkeen Pekingin olympialaisissa 2008. Ohjelman jälkeen Kobayashi sai sairaskohtauksen ja hänet jouduttiin nostamaan altaasta. Myöhemmin tiedotettiin, että Kobayashi sai stressistä aiheutuneen hyperventilaatiokohtauksen, ja ettei hänellä ollut hätää. Japanin joukkue sijoittui finaalissa viidenneksi. ==Lähteet== *Japanin taitouimari lyyhistyi ohjelman jälkeen -Iltasanomat.fi *Uutinen Pekingistä Luokka:Japanilaiset taitouimarit Luokka:Vuonna 1984 syntyneet Luokka:Elävät henkilöt
Unionin piirikunta (Ohio)

Unionin piirikunta on Ohiossa, Yhdysvalloissa sijaitseva piirikunta, jonka hallintokeskus ja suurin kaupunki on Marysville. Vuonna 2000 piirikunnan väkiluku oli 40 909 asukasta. ==Maantiede== Unionin naapuripiirikuntia ovat Marion koillisessa, Delaware idässä, Franklin kaakossa, Madison etelässä, Champaign lounaassa, Logan lännessä ja Hardin luoteessa. ==Väestö== Piirikunnassa oli vuoden 2010 väestönlaskennassa 52 300 ihmistä ja 17 826 kotitaloutta. Etniset ryhmät jakautuivat valkoisiin (93,0%), mustiin (2,7%), alkuperäisamerikkalaisiin (0,3%) ja aasialaisiin (2,7%). == Lähteet == Luokka:Ohion piirikunnat
Koulupudokas

Koulupudokas on useimmin lapsi tai nuori, joka jättää oppivelvollisuutensa suorittamatta määräajassa tai keskeyttää opintonsa. Suurin osa oppivelvollisuusikäisistä suorittaa Suomessa oppivelvollisuutensa 16 ikävuoteen mennessä. Joidenkin osalta tämä viivästyy koulunkäynnin keskeyttämisen vuoksi. Siksi on keskusteltu oppivelvollisuusikärajan nostamisesta 18 vuoteen. Opetusministeriön tavoitteena on taata jokaiselle suomalaiselle toisen asteen tutkinto. Koulunkäynnin keskeyttäminen on kuitenkin yleistä. Lähes 4 500 peruskoulunsa päättänyttä nuorta oli ilman opiskelupaikkaa 2006. Tämä merkitsee 7% ikäluokasta. Tavoitteena kuitenkin vuodelle 2009 on että vain 2% ikäluokasta jäisi peruskoulun jälkeen opiskelumaailman ulkopuolelle. Syynä koulunkäynnin keskeyttämiseen saattaa olla parantunut työllisyystilanne ja ammattioppilaitosten sisäänpääsyvaatimusten tiukentuminen lisääntyneen hakijamäärän vuoksi Sari Sarkomaa: Koulupudokkaiden synty on ehkäistävä ennakolta. ==Lähteet== == Aiheesta muualla == Tero Järvinen ja Markku Vanttaja. Koulupudokkaiden työurat. Vuosina 1985 ja 1995 koulutuksen ja työn ulkopuolella olleiden nuorten urapolkujen vertailua. Yhteiskuntapolitiikka 78 (2013). PDF Luokka:Koulutus
Samuli Suhonen

Samuli Suhonen (s. 7. tammikuuta 1980) on suomalainen jääkiekkoilija. Samuli Suhonen oli KalPan kasvatti, mutta siirtyi Jokereihin jo juniorina. Ennen tätä Suhonen kävi pelaamassa pari kautta Kiekko-Vantaassa. KalPa hankki Suhosen takaisin Kiekko-Vantaasta kauden 2000–2001 jälkeen. KalPassa Suhonen pelasi Mestistä ja SM-Liigaa kevääseen 2006 asti jonka jälkeen hän siirtyi Espoon Bluesiin, yhden Espoossa pelatun SM-Liigakauden jälkeen tie vei syksyllä 2007 Lahden Pelicansiin jossa Suhonen pelasi tammikuuhun 2010 asti, jolloin Suhonen siirtyi loppukaudeksi Elitserien-seura MODO Hockeyyn. Kaudeksi 2010–2011 hän siirtyi taas KalPaan josta siirtyi kesken kauden Italiaan Bolzanon joukkueeseen.http://www.jatkoaika.com/Uutiset/samuli-suhonen-matkaa- italiaan/60668. Kauden 2010–2011 jälkeen hän lopetti jääkiekkouransa. ==Lähteet== Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Kelly Santos

Kelly da Silva Santos (s. 10. marraskuuta 1979) on brasilialainen koripalloilija. Hän oli mukana Brasilian pronssia voittaneessa joukkueessa Sydneyn olympialaisissa 2000. Seuratasolla Santos edustaa Seattle Stormia. Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1979 syntyneet Luokka:Elävät henkilöt
Ostamo

Ostamo (vuodesta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Ostamo sijaitsee Suomen Neuvostoliitolle luovuttamassa Karjalassa. Suomelle kuuluessaan Ostamo kuului Käkisalmen maalaiskuntaan. Ostamo ei ollut virallinen kylä, vaan osa Alapuustin kylää. Ostamon ja Alapuustin erotti toisistaan metsäinen vyöhyke ja ne muodostivat kaksi erillistä asutuskeskittymää, jonka vuoksi Ostamo usein luettiin omaksi kyläkseen. Ostamo sijaitsee Ostamojärven etelärannalla noin 5,5 kilometriä Käkisalmen kaupungista etelään. Ostamon naapurikyliä olivat luoteessa Ostamojärven toisella puolella Joensuu, koillisessa Norsjoki, idässä Yläpuusti ja etelässä Alapuusti. ==Väestö ja elinkeinot== Ostamon asutus oli keskittynyt Käkisalmelta Myllypellon kautta Räisälään vievän maantien varteen Ostamojärven eteläpuolella. Myös nykyisin asutus on keskittynyt samoille seuduille. Ostamo kuului Norsjoen kansakoulupiiriin, jonka koulu sijaitsi Norsjoen kylän keskustassa noin kolme kilometriä Ostamosta. Ennen talvisotaa Ostamo oli pääasiassa maatalousvaltainen kylä. Ostamojärven pintaa laskettiin 70 senttiä vuonna 1910. Tämän laskun myötä ostamolaisten peltopinta-alat kasvoivat huomattavasti, kun aiemmin niittynä olleita alueita saatiin kokoaan viljelykäyttöön. Ostamojärven ja Ala-Vuoksen pinnan laskua entisestään suunniteltiin 1930-luvulla, mutta sota katkaisi suunnitelman toteuttamisen. ==Historia== Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== Luokka:Käkisalmen maalaiskunnan kylät
Itävallan junakaappaus

Itävallan junakaappaus tapahtui 28. syyskuuta 1973, kun kaksi palestiinalaista As-Sa'iqan ryhmän terroristia hyökkäsi Moskovasta Wieniin matkalla olleeseen yöpikajunaan Schönaussa Ala-Itävallassa. Yöjunassa oli 40 venäjänjuutalaista siirtolaista, jotka olivat muuttamassa Neuvostoliitosta Israeliin. Terroristit ottivat kolme juutalaista siirtolaista ja yhden itävaltalaisen tullimiehen panttivangiksi. Kaappaajat vaativat Schönaun pakolaiskeskuksen sulkemista ja lentokonetta, jolla he pääsisivät pois Itävallasta. Kaappaajien mukaan Itävallan hallitus uhkasi palestiinalaisten asiaa sallimalla Neuvostoliiton juutalaisryhmien läpikulkuoikeuden näiden muuttaessa Israeliin. Useiden tuntien jälkeen liittokansleri Bruno Kreisky ilmoitti suostuvansa kaappaajien vaatimuksiin humanitäärisin perustein. Uhaten tappaa panttivangit terroristit hankkivat itselleen auton, jolla he ajoivat Wienin kansainväliselle lentoasemalle. Lentokentällä käytiin neuvotteluita viranomaisten kanssa ja kaappaajien käyttöön tarjottiin matkustajalentokone, jolla he lensivät Tripoliin 29. syyskuuta.Vuosikirja 73 Juutalaisia siirtolaisia kaappatiin yöjunasta. sivu 151 KG Bertmark Kustannus Oy Itävallan viranomaiset ilmoittivat, ettei venäjänjuutalaisille siirtolaisryhmille annettaisi vastaisuudessa läpikulkulupaa Schönausta ja ilmoitti sulkevansa keskuksen. Sen sijaan yksittäisten juutalaisten läpikulku sijoitettiin toiseen leiriin ja hyväksyttiin. == Israel katkaisee välit Itävaltaan == Itävallan hallituksen päätös sulkea pakolaiskeskus otettiin Israelissa vastaan suurella katkeruudella. Israelin hallituksen mukaan Itävallan hallitus oli toiminut vilpillisesti maailman juutalaisiavastaan ja osoittanut käsittämätöntä myöntyväisyyttä palestiinalaisterroristeja kohtaan. Israelin parlamentti kokoontui tilanteesta ylimääräiseen istuntoon. Israel kutsui suurlähettiläänsä takaisin ja esitti vastalauseen Itävallan hallitukselle.Vuoden uutistapahtumat kuvina 1973 Kaappaus Itävallassa sivu 208 Interkustannus Oy == Jälkipyykki== Tapauksen jälkeen pidettiin Itävallan liittokanslerin ja Israelin pääministeri Golda Meirin välillä sellainen huippukokous Schönbrunnin linnassa Wienissä, jossa keskusteltiin uuden vastaanottokeskuksen perustamisesta sillä vuoden 1971 jälkeen kaikkiaan 70 000 juutalaista oli muuttanut Neuvostoliitosta Schönaun kautta Israeliin. Kreisky suostui uuden vastaanottokeskuksen avaamiseen. == Lähteet == == Aiheesta muualla == * EUscreen: After the Marchegg crisis: Golda Meir in Vienna (video) Luokka:1970-luvun terrori-iskut Luokka:Vuoden 1973 rikokset Luokka:Itävallan historia Luokka:Panttivankikriisit
Korpiselkä (Inkeri)

Korpiselkä () on kylä Leningradin alueen Seuloskoin piirin Pukran kunnassa Venäjällä. Se sijaitsee Karjalankannaksen eteläosassa Pietarin kaupungin pohjoispuolella lähellä Ohtajokea. Korpiselkä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli samannimisen Pähkinälinnan lääniin kuuluneen pogostan keskus. Myöhemmin Korpiseläksi nimitettiin myös pogostan alueelle 1600-luvun alussa perustettua luterilaista Toksovan seurakuntaa. 1600-luvulla seudun alkuperäisväestö vaihtui lähes täydellisesti Suomesta muuttaneisiin inkeriläisiin. Ortodoksisia inkerikkoja jäi kuitenkin eräisiin Ohanvarren kyliin, ja vielä 1800-luvun puolivälissä heitä asui luterilaisten savakoiden lisäksi myös Korpiselässä. Nykyään Korpiselässä on pietarilaisten huvila-asutusta. ==Lähteet== Luokka:Haapakankaan kylät Luokka:Seuloskoin piiri
Vaskela

Vaskela () on kylä ja rautatieasema Leningradin alueen Seuloskoin piirin Kuivaisin kunnassa Venäjällä. Se sijaitsee Lempaalanjärven koillispuolella Pietarin ja Sortavalan välisen rautatien varrella seitsemän kilometriä Kuivaisista luoteeseen. Kylässä on vajaat 600 asukasta (vuonna 2010). Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1800-luvulla Vaskelassa ja sen pienissä lähikylissä (Hovinmäki, Juskela, Komola, Koronsaari, Miskula, Mäkiinkylä, Pajarinmäki, Pekkala, Pirsanmäki, Ristala, Simanla ja Vankkala) asui Pohjois-Inkerin kanta- asukkaita, ortodoksisia inkerikkoja, jotka kuuluivat Matoksin seurakuntaan. Miskulanmäeltä oli kotoisin Inkerin kuuluisin runonlaulaja Larin Paraske. Vuoden 1926 väestönlaskennan mukaan Vaskelassa asui 83 venäläistä, 7 inkerinsuomalaista ja neljä suomensuomalaista. Nykyinen Vaskela on laaja ja hajanainen pientaloalueiden, puutarhapalstojen ja lomakylien kokonaisuus. Virallisesti rekisteröityjen asukkaiden lisäksi kylässä asuu ympäri vuoden arviolta 2000 ihmistä. Kesällä asukasmäärä nousee lähes kahteenkymmeneen viiteen tuhanteen. Alueella toimii tielaitoksen varikko ja pieni olutpanimo. Palveluihin kuuluvat lastentarha, koulu, kulttuuritalo ja ensiapuasema. ==Lähteet== Luokka:Lempaalan kylät Luokka:Seuloskoin piiri
Nigerian Valioliiga

Nigerian valioliiga (Premier League) on Nigerian miesten jalkapallon korkein sarjataso. Sen joukkuemäärää nostettiin kaudella 2004. Pääsarjaa hallinnoi Nigerian jalkapalloliitto. Kaudesta 2007/08 lähtien liiga on tunnettu nimellä Globacom Premier League, ja sitä sponsoroi teleoperaattoriyhtiö Globacom. Toiseksi korkein sarjataso on Nigerian 1. divisioona, joka koostuu kahdesta lohkosta. Pääsarjan neljä viimeistä joukkuetta putoavat sarjasta. Nigerian Premier League
Raquel del Rosario

Raquel del Rosario Macías (s. 3. marraskuuta 1982 Teror, Gran Canaria, Espanja) on espanjalaisen yhtyeen El Sueño de Morfeon laulusolisti. Del Rosario on levyttänyt yhdessä Fran Perean kanssa kelttiläisversion Serranon perhe -sarjan tunnusmusiikista ”Uno más uno son siete”. Hän on myös näytellyt sarjassa. Del Rosario oli naimisissa F1-kuljettaja Fernando Alonson kanssa. Del Rosarion ja Alonson erosta tiedotettiin 20. joulukuuta 2011. == Lähteet == == Aiheesta muualla == * Luokka:Espanjalaiset laulajat Luokka:Vuonna 1982 syntyneet Luokka:Elävät henkilöt
Hana Machová

Hana Machová (s. 11. syyskuuta 1979 Bruntál) on tšekkiläinen koripalloilija. Hän on voittanut MM-kisoista yhden EM-kisoista kaksi mitalia. Lisäksi hän on pelannut kaksissa olympialaisissa, Ateenassa 2004 ja Pekingissä 2008. Luokka:Tšekkiläiset koripalloilijat Luokka:Vuonna 1979 syntyneet Luokka:Elävät henkilöt
Ninotchka

Ninotchka on Ernst Lubitschin ohjaama ja tuottama komediaelokuva vuodelta 1939. Sen nimiosassa on Greta Garbo ja miespääosaa esittää Melvyn Douglas. Elokuva pohjautuu Melchior Lengyelin samannimiseen kirjaan. Ninotchka oli Garbon toiseksi viimeinen elokuva. Se tuli Euroopassa ensi-iltaan toisen maailmansodan aikana ja oli menestys. Sen osin propagandistinen sisältö oli suunnattu Josif Stalinia vastaan, minkä vuoksi sen esittämistä ei sallittu Neuvostoliitossa. == Sensuuri Suomessa == Ninotchka oli Suomessa kielletty 1940–1941. Jatkosodan aikana sitä sai esittää. Sodan jälkeisinä vuosikymmeninä siitä tehtiin useita tarkastuksia, jotka kaikki päättyivät kieltoon ulkopoliittisilla perusteilla, eikä sitä esitetty Suomessa sodan jälkeen ennen kuin vuonna 1981, koska se oli neuvostovastainen. Elokuva sallittiin, kun opetusministeri Kalevi Kivistö katseli elokuvan, eikä nähnyt syytä kieltää sitä. Elokuvatarkastamo leikkasi elokuvasta yhden kohtauksen. Televisiossa Ninotchka esitettiin Suomessa ensimmäisen kerran 1989. Aiemmin saman elokuvan musikaaliversio Silkkisukat oli herättänyt närää, kun MTV esitti sen 1970-luvulla. == Roolit == == Myöhempi arvostus == Ninotchka valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat Ninotchkan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle. == Lähteet == * * ===Viitteet=== == Aiheesta muualla == * Ninotchka Dvdplaza * Ninotchka (1939) Kansallinen audiovisuaalinen arkisto Luokka:Vuoden 1939 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Ernst Lubitschin ohjaamat elokuvat Luokka:Poliittiset elokuvat
Kättely (tietoliikenne)

Kättely () tarkoittaa tietokonealalla ja televiestinnän piirissä protokollaa, jonka avulla kaksi tietokonetta tai muuta laitetta varmistavat, että kumpikin osapuoli on valmis tiedonsiirron aloittamiseen. Luokka:Tietoliikenne
Pärnä

Pärnä (vuodesta 1948 ) on kylä Käkisalmen kaupungin pohjoispuolella Käkisalmen piirissä Leningradin alueella Venäjällä. Pärnä sijaitsee Suomen Neuvostoliitolle luovuttamassa Karjalassa. Suomelle kuuluessaan Pärnä oli osa Käkisalmen maalaiskuntaa. Pärnän kylä käsitti muusta maalaiskunnasta erillisen alueen Käkisalmen kaupungin ja Kaukolan kunnan väliseltä alueelta Laatokan rannalta. Lännessä Kaukolan puolella naapurikylänä oli Variksela, etelässä kylä rajoittui Käkisalmen kaupunkiin ja pohjoisessa sekä idässä kylä rajoittui Laatokkaan. == Maantiede == Kylään kuului mannerosan lisäksi rannikon edustalla oleva Ruotsaari. Kylän Kaukolan vastaisen rajan muodosti Pärnänjoki, joka on Vuoksen pohjoisen laskuhaaran toinen suuhaara. Kylän keskellä on Pärnänlampi, joka on oikeastaan Laatokan lahti. Laatokan rannikon muita lahtia ovat Mutalahti ja Haukruokolahti. Pärnänjoen ja Haukruokolahden väliin jää Norsniemi ja Haukruokolahden ja Mutalahden väliin Halkoniemi. Mutalahden pohjoispuolella on Häränotsanniemi ja sen itäpuolella Vahtiniemi. == Väestö ja elinkeinot == Vuonna 1920 Pärnässä oli 218 asukasta.Kuujo 1958, s.898 Vuonna 1939 asukkaita oli puolestaan 363.Kuujo 1958, s. 942 Asutus oli keskittynyt kylän keskustaan, joka sijaitsi Pärnänlammen Mutalahdenperän etelä- ja lounaispuolella olevan peltoaukean laidassa. Muita asutuskeskittymiä olivat Pärnänsillan ympäristö Kaukolan vastaisella rajalla sekä kylän keskustasta Vahtiniemen rannikkotykistölinnakkeelle johtavan tien varret Pärnänlammen länsipuolella. Joitakin kalastajia asui aivan Pärnäjoen suussa. Laatokan Ruotsaari oli asumaton.Kuujo 1958, s. 946 Nykyisin kylän asutus on keskittynyt samoille alueille sekä lisäksi Lahdenperän alueelle lähelle Laatokan rantaa. Ennen talvisotaa pärnäläiset saivat elantonsa maataloudesta ja kalastuksesta. Myös Käkisalmen kaupungissa käytiin paljon töissä sen läheisen sijainnin vuoksi. Kylän keskustan halki kulki Kantatie 61 Hiitolasta Käkisalmeen. Käkisalmen lentokenttä sijaitsi aivan kylän keskustan eteläpuolella kaupungin puolella. Kylän pohjoisosassa Laatokan rannalla sijaitsi Vahtiniemen rannikkotykistölinnake. Kylän keskustassa sijaitsi kansakoulu ja Käkisalmen kaupungin kunnalliskoti. == Historia == Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. == Lähteet == === Viitteet === Luokka:Käkisalmen maalaiskunnan kylät
Liu Zige

Liu Zige (s. 31. maaliskuuta 1989 Shanghai, Kiina) on kiinalainen uimari, joka voitti 200 metrin perhosuinnissa kultaa Pekingin olympialaisissa elokuussa 2008 tuolloisella maailmanennätysajalla 2.04,18. Rooman MM-kilpailuissa 2009 hän sai samassa lajissa hopeaa. Hänellä on myös tässä lajissa voimassa oleva maailmanennätys 2.01,81. Dubain lyhyen radan MM-kilpailuissa 2010 hän kuului Kiinan kultajoukkueeseen 4 × 100 metrin sekauintiviestissä. Shanghain MM- kilpailuissa 2011 hän sai pronssia 200 metrin perhosuinnissa. Lontoon olympialaisissa 2012 hän sijoittui 200 metrin perhosuinnissa kahdeksanneksi. Saman vuoden Istanbulin lyhyen radan MM-kilpailuissa hän sai hopeaa 100 metrin perhosuinnissa. Barcelonan MM-kilpailuissa 2013 Liu voitti kultaa 200 metrin perhosuinnissa. == Lähteet == Luokka:Kiinalaiset uimarit Luokka:Kiinalaiset olympiavoittajat Luokka:Vuonna 1989 syntyneet Luokka:Elävät henkilöt
Trans World Airlinesin lento 841

Trans World Airlinesin lento 841 oli Trans World Airlinesin reittilento Tel Avivista Ateenan ja Rooman kautta New Yorkiin. Reittiä 8. syyskuuta 1974 lentänyt Boeing 707-331B -kone syöksyi Joonianmereen Kreikan rannikon tuntumassa. Lennolla oli 79 matkustajaa ja yhdeksän miehistön jäsentä, jotka kaikki kuolivat mereensyöksyssä. Onnettomuuden syyksi todettiin koneen takaruumassa räjähtänyt pommi, joka vaurioitti hallintalaitteita ja johti hallinnan menetykseen. == Tapahtumat == Lento 841 saapui Tel Avivista Ateenaan kello 8.04 (kaikki ajat UTC). 56 matkustajaa poistui koneesta, koneeseen nousi 30 uutta matkustajaa ja kone tankattiin. Matka jatkui Ateenasta kohti Roomaa kello 9.12. Miehistö ilmoitti 9.30 lennonjohdolle saavuttaneensa matkalentokorkeuden (28 000 jalkaa, 8 500 metriä).Aircraft Accident Report 1975, s. 1–5 Roomasta itään kohti Beirutia matkalla olleen Pan Amin lennon 110 kapteeni ilmoitti lennonjohdolle kello 9.40 nähneensä nelimoottorisen koneen syöksyvän kohti maata. Lisätietoja kysyttäessä hän arveli koneen olleen Trans World Airlinesin Boeing 707, ja sanoi sen lähteneen jyrkkään nousuun, kääntyneen sitten ylösalaisin ja lähteneen syöksyyn hitaassa kierteessä. Lennonjohto ja alueella olleet muut lentokoneet eivät enää saaneet lentoon 841 yhteyttä. Lennonjohto teki hälytyksen mahdollisesta onnettomuudesta, ja hylyn kappaleita ja ruumiita löytyi kellumasta merestä noin kaksi ja puoli tuntia onnettomuuden jälkeen. Kaikki 88 lennolla ollutta kuolivat, ja merestä löydettiin kaikkiaan 24 ruumista. == Tutkinta ja seuraukset == Onnettomuuden tutki Yhdysvaltain National Transportation Safety Board. Tutkimuksissa selvisi, että koneen takaruumassa räjähti pommi sen lentäessä matkalentokorkeudessa. Räjähdys väänsi ja vaurioitti matkustamon lattiaa niin, että sen alla kulkeneet ohjainpintojen hallintavaijerit venyivät ja mahdollisesti katkesivat. Tämä muutti koneen ohjainpintojen asentoa niin, että kone lähti äkilliseen nousuun, kallistui ja lähti lopulta syöksyyn ilman, että miehistöllä oli mahdollisuutta saada konetta hallintaansa.Aircraft Accident Report 1975, s. 22 Beirutissa toiminut palestiinalainen nuorisojärjestö ilmoitti onnettomuuden jälkeen olevansa syyllinen tekoon, mutta tapauksen ei tuoreeltaan uskottu olleen pommi-isku. Kun iskun todellinen luonne myöhemmin selvisi, ketään ei saatu oikeuden eteen, mutta iskun tekijöiksi epäiltiin libyalaisterroristeja. Associated Pressin vuonna 2009 julkistamassa tutkinnassa lennon 841 iskuun yhdistettiin palestiinalaisen Musta syyskuu -terroristijärjestön jäsen Khalid Duhham Al-Jawary. == Lähteet == * === Viitteet === Luokka:Lento-onnettomuudet Kreikassa Luokka:Vuoden 1974 terrori- iskut Luokka:Vuoden 1974 lento-onnettomuudet Luokka:Gerald Fordin presidenttikausi
Elisa Aguilar

Elisabeth "Elisa" Aguilar López (s. 15. lokakuuta 1976 Madrid) on espanjalainen koripalloilija. Hän oli mukana Espanjan hopeaa voittaneessa joukkueessa Italian EM-kisoissa 2007. Aguilar on pelannut myös mm. kaksissa olympialaisissa, Ateenassa 2004 ja Pekingissä 2008. Luokka:Espanjalaiset koripalloilijat Luokka:Vuonna 1976 syntyneet Luokka:Elävät henkilöt
Tex Murphy

Tex Murphy on Access Softwaren kehittämä seikkailupelien sarja. Peleissä on päähenkilönä kuvitteellinen yksityisetsivä Tex Murphy. Tex Murphy -sarjan pelit sijoittuvat post-apokalyptiselle 2000-luvulle, tarkemmin kolmannen maailmansodan jälkeiseen San Franciscoon. Taivas hohtaa punaisena säteilystä, ja huonosti suojatuilla alueilla asuvat ja perinnöllisen immuniteetin omaamattomat ovat epämuodostuneita ja yleisesti syrjittyjä. Murphy on kovapintainen yksityisetsivä, joka kuuluu geneettisesti suojassa olevaan väestönosaan (). Pelisarjan viimeinen osa julkaistiin vuonna , ja Access Software myytiin sittemmin Microsoftille, jolta Take-Two Interactive osti sen edelleen ja myöhemmin lopetti sen toiminnan. Pelisarjan oikeudet ovat nykyään Take-Twolla. == Tekniikka == Peleissä käytetään huomattavasti FMV-kuvaa. == Pelisarjan pelit == * Mean Streets (1989) * Martian Memorandum (1991) * Under a Killing Moon (1994) * The Pandora Directive (1996) * Tex Murphy: Overseer (1998) * Tesla Effect: A Tex Murphy Adventure (2014) == Aiheesta muualla == * Tex Murphy -pelisarja MobyGamesissa Luokka:Kuvitteelliset etsivät Luokka:Videopelisarjat
Reino Koivuniemi

Reino Koivuniemi (s. 1940 Urjala) on somerolainen itseoppinut taiteilija. Hänet tunnetaan Somerniemellä Somerolla sijaitsevan suositun matkailukohde ja näyttelytila Hiidenlinnan rakentamisesta ja siellä esillä olevista puuveistoksista. ==Huomionosoituksia== * Someron Mekkopitäjäläinen 1992 * Vuosituhannen Somerolainen 1999 ==Lähteet== ==Aiheesta muualla== *Reino Koivuniemen esittely Hiidenlinnan kotisivulla Luokka:Suomalaiset kansantaiteilijat Luokka:Vuonna 1940 syntyneet Luokka:Elävät henkilöt
James Quello

James Henry Quello (21. huhtikuuta 1914 Laurium, Michigan, Yhdysvallat – 24. tammikuuta 2010) oli yhdysvaltalainen radio-alan vaikuttaja, joka toimi FCC:n komissaarina 1974–1997 ja puheenjohtajana vuonna 1993. Hänen mukaansa on nimetty Michiganin osavaltionyliopiston yhteydessä toimiva James H. and Mary B. Quello Center for Telecommunication Management & Law. James Quello valittiin Radio Hall of Fameen vuonna 1996. ==Lähteet== Luokka:Yhdysvaltalaiset virkamiehet Luokka:Radio Hall of Fame Luokka:Vuonna 1914 syntyneet Luokka:Vuonna 2010 kuolleet
Sinappitympönen

Sinappitympönen (Hebeloma sinapizans) on kupera, laakealakkinen nahanruskea tympöslaji. Sen heltat ovat ensin vaaleat ja tummuvat vanhemmiten harmaanruskeiksi. Jalka on valkoinen. Sieni kasvaa havu- ja lehtimetsissä kalkkimailla. Se on harvinainen Etelä-Suomessa. ==Lähteet== Luokka:Tympöset
Susan Aho

Susan Aho (s. 5. maaliskuuta 1974 Espoo) on suomalainen muusikko. Aho on opiskellut Sibelius-Akatemiassa kansanmusiikkia ja osallistunut useisiin musiikkihankkeisiin. Hän on kuulunut vuodesta 1997 lähtien suomalaiseen maailmanmusiikkiyhtye Värttinään. == Ura == Susan Aho on syntynyt Espoossa. Hän aloitti 13-vuotiaana harmonikan soiton. Aho soitti ja lauloi Värttinän vuonna 1998 julkaistulla Vihma-albumilla, mutta jo seuraavalla Ilmatar- albumilla hän vain lauloi. Hänen tilalleen harmonikkaa tuli soittamaan Markku Lepistö. Aho osallistui laulajana ja harmonistina kreikkalaiseen Odysseiaan ja oli myös jäsenenä Metsänväki-nimisessä kansanmusiikkia soittavassa yhtyeessä. Aho soitti myös yhdessä toisen suomalaisen harmonikan soittajan, Minna Luoman kanssa Routanaiset-nimisessä ryhmässä. Hän on kuulunut vuodesta 1998 lähtien balkanilais-suomalaiseen musiikkiryhmään Vaeltajat. Hän työskentelee myös Nukketeatteri Sampossa nukkenäyttelijänä ja muusikkona. Yhdessä toisen Värttinä-laulajan Johanna Virtasen (nyk. Johanna Hytti) kanssa Aho muodosti yhtyeen Kuunkuiskaajat. Duo kutsuttiin osallistumaan Euroviisujen vuoden 2010 Suomen esikarsintaan ja valittiin myöhemmin Suomen edustajaksi Oslossa järjestettävään loppukilpailuun. ==Lähteet== Luokka:Suomalaiset muusikot Luokka:Suomalaiset kansanmuusikot Luokka:Suomalaiset nukkenäyttelijät Luokka:Vuonna 1974 syntyneet Luokka:Elävät henkilöt
Kalvastympönen

Kalvastympönen (Hebeloma crustuliniforme, aikaisemmin "kalpea tympönen") on kupera tai laakealakkinen tympöslaji. Sen lakki on 4–8 senttimetriä leveä, tahmea ja väriltään lähes valkoinen tai vaalean nahanruskea. Heltat ovat vaaleat ja tummuvat myöhemmin harmaanruskeiksi. Itiöpöly on ruskeaa ja malto on valkoista. Jalka on valkea ja 3–10 senttimetriä pitkä. Sienen haju muistuttaa retikkaa ja maku on karvas. Kalvastympönen ei ole ruokasieni. Se kasvaa havu- ja lehtimetsissä, puistoissa, pihoilla ja nurmikoilla yleisenä koko Suomessa. Kasvuaika on elokuusta lokakuuhun. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Kalvastympösryhmä (Hebeloma crustuliniforme coll.) * MushroomExpert: Hebeloma crustuliniforme Luokka:Tympöset
Tummalakitympönen

Tummalakitympönen (Hebeloma mesophaeum) on laakea, punaruskea tympöslaji. Sienen heltat ovat ensin vaaleat ja muuttuvat myöhemmin tummanruskeiksi. Sienen jalka on aluksi vaalea ja tummenee vanhemmilla sienillä jalan tyvestä. Sieni kasvaa havumetsissä tienvarsilla, nuorissa mäntymetsissä sekä puistoissa. Se on yleinen koko Suomessa. ==Lähteet== Luokka:Tympöset
Suotniemi

Suotniemi (v:sta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Suotniemi sijaitsee Suomen Neuvostoliitolle luovuttamassa Karjalassa. Suomelle kuuluessaan Suotniemi oli osa Käkisalmen maalaiskuntaa ja käsitti kunnan läntisen osan joka sijaitsi Käkisalmenselän luoteisrannalla muusta maalaiskunnasta erillään. Suotniemen naapurikyliä olivat Kaukolan kunnan puolella lännessä Tervola ja Järvenpää, pohjoisessa Kapeasalmi sekä idässä Käkisalmenselän toisella puolella Käkisalmen kaupunki, Joensuu ja Hirvisaari. Kylään kuului mannerosan lisäksi useita saaria Käkisalmenselältä, joista suurimmat ovat Päivä-, Kangas-, Karhu- ja Hevossaaret.Kuujo 1958, s. 944-945 == Väestö ja elinkeinot == Vuonna 1920 Suotniemessä oli 274 asukasta.Kuujo 1958, s.898 Vuonna 1939 asukkaita oli puolestaan 363.Kuujo 1958, s. 947 Entisessä Suotniemen hovin päärakennuksessa toimi kylän kansakoulu ja sen läheisyydessä Veljekset Reunasen saha. Kylän suurin asutuskeskittymä sijaitsi koululta pohjoiseen vievän tien varressa. Toinen pienempi keskittymä oli Suikanlahden pohjukassa. Muut kylän tahot olivat hajallaan eri puolilla kylää. Nykyisin kylässä on entisen asutusta kansakoulun seudulla. Ennen talvisotaa Suotniemen asukkaat saivat elantonsa maataloudesta. Kalastusta harjoitettiin lähinnä omiin tarpeisiin. Liikenneyhteyksien puolesta kylän olot olivat huonot, Käkisalmenselkä erotti sen sekä muusta maalaiskunnasta että Käkisalmen kaupungista eikä länteen Kaukolaankaan johtanut kunnollista tietä. Suotniemen fajanssi- ja posliinitehdas toimi vuosina 1841-94.Hyvönen 1983 == Historia == Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. == Lähteet == === Viitteet === Luokka:Käkisalmen maalaiskunnan kylät
Simatympönen

Simatympönen (Hebeloma sacchariolens) on laakea, likaisen nahanvärinen tympöslaji. Sen heltat ovat aluksi nahanruskeat ja muuttuvat myöhemmin harmaanruskeiksi. Jalka on valkojauheinen. Sieni haisee karamellilta. Sieni kasvaa rehevissä metsissä ja puutarhoissa. Se on Suomessa harvinainen. ==Lähteet== Luokka:Tympöset
Suklaatympönen

Suklaatympönen (Hebeloma theobrominum) on kupera kellanruskea tai kaakaonvärinen tympöslaji. Sienen heltat ovat aluksi valkoiset ja muuttuvat myöhemmin vaaleanruskeiksi. Jalka on valkoinen. Sieni haisee retikalta ja maistuu kitkerältä eikä ole ruokasieni. Se kasvaa havumetsien reunoissa, metsäpoluilla yms. Se on melko harvinainen Suomessa. == Lähteet == == Aiheesta muualla == *Laji.fi: Suklaatympönen (Hebeloma theobrominum) *iNaturalist: Suklaatympönen (Hebeloma theobrominum) *Sieniatlas: Mika Toivonen, Suklaatympönen (Hebeloma theobrominum), 6.6.2020 Luokka:Tympöset
Viitatympönen

Viitatympönen (Hebeloma pusillum) on kartiomainen tai kuperalakkinen kellanruskea tai punaruskea tympöslaji. Sienen heltat ovat vaaleat ja vanhemmilla sienillä ruskeat. Jalka on jauhoinen ja vaalea ja muuttuu tyvestä vanhemmilla sienillä ruskeiksi. Sieni maistuu kitkerältä ja haisee retikalta eikä ole ruokasieni. Se kasvaa kosteissa pensaikoissa pajujen seuralaisena. Se on Suomessa melko harvinainen. ==Lähteet== Luokka:Tympöset
Kangaskarvaslakki

Kangaskarvaslakki (Gymnopilus penetrans) on kupera tai laakealakkinen kellan- tai punaruskea karvaslakkilaji. Sen heltat ovat keltaiset ja niissä on ruskeita laikkuja. Vanhemmilla sienillä heltat ovat vanhemmiten ruosteenruskeat. Jalka on vaalea. Sieni maistuu karvaalle eikä ole ruokasieni. Se kasvaa laholla havupuulla ja on Suomessa yleinen. ==Lähteet== Luokka:Karvaslakit en:Gymnopilus es:Gymnopilus fr:Gymnopilus it:Gymnopilus lt:Karteklė ru:Огнёвка (род грибов)
Sebastian Lybeck

Carl Mikael Sebastian Lybeck (3. elokuuta 1929 Helsinki – 11. marraskuuta 2020 TukholmaKuolinilmoitus. Hufvudstadsbladet 29.11.2020, s. 34.) oli suomenruotsalainen kirjailija, Mikael Lybeckin pojanpoika. Lybeck aloitti kirjoittamisen koululaisena Kauniaisissa laatimalla artikkeleita ja runoja koululehteensä. Valmistuttuaan Kadettikoulusta vuonna 1951 hän kokeili useita eri ammatteja ja viimein vuonna 1957 ryhtyi kirjailijaksi. Usein käyttämänsä Latte-siili-hahmon hän keksi työskennellessään Hufvudstadsbladetissa. Hänen teoksiaan on käännetty paitsi suomeksi myös saksaksi. Sittemmin Lybeck asui Tyresössä Ruotsissa. Hänellä on kaksi tytärtä ja viisi lastenlasta. Hän kirjoitti myös lyriikkaa. == TeoksiaKulturnett.no Viitattu 24.8.2008 == * I tornet (1951) * Latte Igelkott och Vattenstenen (1956), suom. Latte-siili ja Vesikivi * Fågel over sju floder (1956) * Latte Igelkott reser till Egypten (1957) * Jorden har alltid sitt ljus (1958) * Dikter från Lofoten (1961) * Liten stad vid havet (1963) * Als der Fuchs seine Ohren verlor (1966) * När elefanten tog tanten (1967), suom. Kun elefantti Kyösti puistotädin ryösti * Bokstavskatten (1969) * Mitt i den nordiska idyllen (1972) * Är det liv i ditt liv? (1974) * Vi ska slå upp portarna (1978) * Dikter från Bohuslän (1980) * Råttansiktet (1981) * Latte Igelkott och Svarta Skuggan, suom. Latte-siili ja Musta Varjo * Latte Igelgott reser till Lofoten, suom. Latte-siili Lofooteilla == Lähteet == Luokka:Suomenruotsalaiset kirjailijat Luokka:Vuonna 1929 syntyneet Luokka:Vuonna 2020 kuolleet